ایستانبولدان سونرا دمشق، بئیروت، ایسگندریه و قاهیره شهرلرینه سفر ائدیر. بو شهرلرین بؤیوک کیتابخانا و علمی موسسیسه‌لری ایله علاقه  قورور، گؤرکملی ضیالی‌لارلا تانیش اولور. او، بو مودتده ایلک قلم تجروبه‌سی اولان  "‌هونر اؤیره‌دن‌" ،  "‌قدیم مدنیت‌لر‌" ،  "‌آنا یوردوم‌"  و " تقویمی-تربیت "  آدلی اثرلرینی یازیر. قاهیره‌دن ایستانبولا، اورادان دا قافقاز یولویلا تبریزه دؤنن محمدعلی تربیت عاییله حیاتی قورور.